cyanic-selkie/wikianc huggingface dataset:
Badenweiler
Badenweiler ligger på 425 moh i vakre omgivelser beskyttet av Blauen (1164 moh), og klimaet er svært gunstig. Dette, og stedets varme mineralbad (21°C) trekker årlig til seg ca. 5 000 besøkende.
Personligheter
Den russiske forfatteren Anton Tsjekhov døde her 15. juli 1904.
Fjordgata (Trondheim)
Fjordgata er en gate i Midtbyen i Trondheim som strekker seg fra Kjøpmannsgata til Munkegata.
I Fjordgata 11 ligger et kontorbygg tegnet av arkitekt Herman Krag og oppført i 1972/1973. Byggherre var firmaet Bachke & Co., som fortsatt har lokaler i bygget. Senere flyttet *Trøndelag senter for samtidskunst (TSSK)* inn i byggets førsteetasje. I TSSKs galleri vises blant annet den årlige Trøndelagsutstillingen.
Fjordgata 25 ble oppført i 1931–1932 og er regnet som Trondheims første eksempel på funksjonalistisk arkitektur. Arkitekt var Maja Melandsø
Adamsfjord naturreservat
Adamsfjord naturreservat er et naturreservat i Lebesby kommune i Finnmark. Det ble opprettet 20. desember 1991, og formålet med vernet var å bevare et fjære- og gruntvannsområde som har betydning som rasteområde for våtmarksfugl, og et terrasselandskap som viser landhevingen etter siste istid. Reservatet ligger i indre del av Adamsfjorden.
Ametyst
Ametyst er en lilla variant av kvarts, SiO2. Den er den mest etterspurte varianten av kvarts og en populær edelsten som har vært brukt til smykker i lange tider. Ametyster finnes vanligvis i pegmatitter; i hulrom, druser, sprekker og geoder. Her kan ametysten vokse ut fra veggene og innover og på den måten utvikle fine krystaller. Ametyst får sin fiolette farge av jern (Fe3+) og titan (Ti4+). Geologisk forekommer de i både gamle og unge bergarter. I Norge er ametyst funnet på en rekke lokaliteter. Ametyst er lykkesteinen for februar måned.
Kulturhistorie
Ordet 'ametyst' kommer fra gresk, 'améthystos', og betyr 'uten rus'. Grekerne og romerne bar steinen fordi de trodde ametyst ville hindre dem i å bli berusede. Allerede i Oldtidens Egypt ble den mye brukt til smykker. Historisk har ametyst i perioder vært en svært eksklusiv edelsten og frem til det 18. århundre, ble ametyst regnet blant de mest verdifulle edelstener (sammen med diamant, safir, rubin og smaragd). I de norske kronjuveler, som konge- og dronningkronen er det flere fasettslipte ametyster. Den har blitt mye brukt som lykkestein og sies å beskytte mot trolldom. I den kristne mytologien er ametyst et symbol for altervin. Den er vigd til den hellige Valentin og forekommer iblant i bisperinger. I middelalderen ble ametyst ansett som et symbol på kongelige og den ble brukt til å dekorere engelske regalier. Middelalderens soldater i Europa brukte ametyst-amuletter som beskyttelse i kamp i den tro at ametyster kunne helbrede mennesker og holde dem avbalanserte. Tibetanere anser ametyst som hellig for Buddha og lager bønne-perler av den.
Farger
Bestråling med UV-lys og/eller langvarig eksponering for sollys vil ofte føre til at fargen på ametyst kan bli gradvis svakere over tid.
Former og fasonger
Steinen har en hardhet på 7 i Mohs skala (hardhetsskala). Smeltepunkt:1650 ± 75 °C. Den har en 6 siders avsluttende pyramideform. Ametyst-krystaller blir ikke veldig store, krystaller lengre enn 30 cm er svært sjeldne. Krystaller blir funnet i mange forskjellige former og fasonger, de mest vanlige vekstformene er:
1. I druser som krystall-aggregater i hulrom; mest vanlig i vulkanske bergarter, men også i hydrotermiske årer, og til og med i hulrom i sedimentære bergarter;
2. Septer-vekst på andre farge varianter av kvarts (som f.eks røykkvarts); mest vanlig i høy til middels temperatur-miljøer som alpine sprekker og pegmatitter;
3. Split-vekst krystaller i hydrotermale årer i malmforekomster, men også i vulkanske bergarter.
4. Som enkelt velformede krystaller i små hulrom og sprekker, særlig i vulkanske bergarter.
5. Som hydrotermale fyllinger i vener, ofte med flere vekstfaser med variabel farge som forårsaker et båndet mønster.
Johannes' åpenbaring
Ametyst er nevnt i Bibelen, i skildringen av det himmelske Jerusalem i Johannes' åpenbaring 21,19-20:
Funn
Store mengder ametyst blir hentet ut fra delstaten Minas Gerais i Brasil, hvor den forekommer i store geoder i vulkanske bergarter. En stor del ametyst kommer også fra Uruguay. Andre land hvor det er gruvedrift etter ametyst er Sør-Korea, Østerrike, Finland, Russland, India, Madagaskar, Zambia, USA og Canada.
I Norge er ametyst funnet på en rekke lokaliteter, som Arendal, Drammen, Feiring, Fræna, Gjøvik, Holmestrand, Holmenkollen, Pasvik, Risør, Sotra, Stange og Sørøya
Brahim Lagha
Brahim Lagha (født 19. april 1985) er en tunisisk håndballspiller, som representerte det tunisiske landslaget under Håndball-VM 2011 i Sverige.
John Huxham
John Huxham (født 1692 i Devon, død 10. august 1768) var en britisk lege og kirurg.
Huxham var sønn av en slakter født i Harberton i Devon. Han studerte ved Exeter Academy, Universitetet i Leiden og deretter ved Universitetet i Reims. På grunn av sin religion ville han ikke kunnet studere ved universitetene i Oxford eller Cambridge. Etter studiene åpnet han sin medisinske praksis i Plymouth.
I 1755 mottok Huxham den vitenskapelige utmerkelsen Copleymedaljen for sine bidrag til medisin. Tildeling av medaljen skyldtes at han etter flere år med værobservasjoner i regi av The Royal Society, sammen med egne notater om sykdomsutbrudd, kunne beskrive influensa som egen og sesongavhengig sykdom. Han var blant de første i England til å beskrive dette. Han beskrev også symptomer på skjørbuk og anbefalte en kur som blant annet besto av sider (epler er en kjent kilde til C-vitamin).
Överst-Juktan
Överst-Juktan er en innsjø øverst i Juktån, i Sorsele kommune, Västerbottens län, Sverige. Innsjøen ligger innenfor naturreservatet Vindelfjällen. Dens overflateareal er 23 km².
Bebyggelse ved Överst-Juktan
Det første nybygget ved Överst-Juktan var Åkernäs, som må ha vært satt opp av samen Lars Mårtensson. Sammen med Viktoriakyrkan utgjør Åkernäs Riksintresse för kulturmiljövården. Den øvrige bebyggelsen består av Skirknäs, Holmvik, Ájvák og Slätvik. Kun Åkernäs og Skirknäs har vegforbindelse.
Fiske
Överst-Juktan er, nest etter Virisen, den største uregulerte innsjøen med røye i Västerbottens län. Det fanges også ørret her.
William Chalmers
William Chalmers (født 13. november 1748 i Göteborg, død 3. juli 1811 på Gårdsten utenfor Göteborg) var en kjøpmann i Göteborg og gründer av den industriskole som senere ble Chalmers tekniska högskola.
Chalmers vokste opp i Göteborg og var sønn til en skotsk kjøpmann, Williams Chalmers den eldre (død 4. mai 1759) og dennes svenske kone Inga, født Orre, (1711–1765). Faren hadde flyttet til Sverige i 1722. Om William Chalmers ungdomstid er ikke mye kjent, men begge foreldrene døde tidlig.
Ian Holm
Holm opptrådte flere ganger ved Royal Shakespeare Company før han begynte med TV og film. I 1977 dukket Holm opp i TV mini-serien Jesus fra Nasaret, og året etter hadde han en rolle i den prisbelønte TV-serien The Lost Boys. For sin skildring av treneren Sam Mussabini i filmen Chariots of Fire (1981), mottok Holm en pris under Cannes Film Festival, i tillegg til en Oscar-nominasjon i kategorien beste mannlige birolle. På 1980-tallet hadde Holm flere roller i filmer som Time Bandits (1981), Greystoke - The Legend of Tarzan, Lord of the Apes (1984) og Brazil (1985).
Holm ble for alvor kjent i 1997 med to fremtredende roller, først som presten Vito Cornelius i The Fifth Element og senere som advokat i The Sweet Hereafter. I 2001 spilte Holm i filmen From Hell, som legen William Withey Gull. Samme år dukket han opp som Bilbo Baggins i The Lord of the Rings: The Fellowship of the Ring. Holm dukket opp igjen i trilogien med en opptreden i The Lord of the Rings: The Return of the King (2003). Han kom tilbake i rollen som Bilbo Baggins i filmen The Hobbit: An Unexpected Journey.
Holm ble nominert til en Emmy Award ved to anledninger, henholdsvis i 1999 for sin opptreden i King Lear, og for en birolle i HBO-filmen The Last of the Blond Bombshells der han spilte mot Judi Dench, i 2001. Holm ga også stemme til mange britiske TV-dokumentarer og reklamefilmer. Holm var også med i to av regissør David Cronenbergs filmer, henholdsvis Naked Lunch (1991) og eXistenZ (1999). Holm ble tildelt Order of the British Empire i 1990 for sin innsats for britisk drama og film.
Hjortetunge
Habitat
Plantene trives på fuktige og skyggefulle steder, i grotter på kalkberg, skog, på strender og murer. Vekstene opptrer ofte enkeltvis, men kan også forekomme i stort antall der den trives godt.
Vanlig hjortetunge
Vanlig hjortetunge er en oppreist, butt lansettformet og rosettformet bregne som er 15-50 cm høy, og bladene er ikke fliket. Denne helrandede bregnen er unik i Norge hva gjelder bladform. Jordstengelen er kort og har skjell som er mørkt brune, og kjertelhår.
Det store, helrandede og lansettformede (tungeformede) bladet er klargrønt, gulgrønt eller mellomgrønt, og er inntil 6 cm bredt. Bladplaten er blank. Grunnen er hjerteformet og omslutter stengelen. Den helrandete bladkanten er lett bølgende og kan ha noen få innsunkne hakk med ujevne mellomrom.
Sporehushopene (sori) er linjeformede og sitter med mellomrom på undersiden av det store bladet. Hopene har slør (indusium). Sporehushopene er rette og framstår som mørkebrune eller svart-brune med hvit kant. Kromosomtallet (n) er 36.
Amerikansk hjortetunge
Amerikansk hjortetunge (Asplenium scolopendrium var. americanum) er en variant som vokser i det østlige USA og Canada. Arten har udelte, helrandede blader. Den er tetrapolid og oppstått ved dublering av kromosomtallet hos en hybrid. Kromosomtallet (n) er 72.
Lindeni-hjortetunge
Lindeni-hjortetunge (Asplenium scolopendrium var. lindenii) er en variant som vokser i Mexico og på øya Hispañola i Karibien. Arten har udelte, helrandede blader. Kromosomtallet (n) er 72.
Arne Schanche Nilsen
Arne Schanche Nilsen (født 2. januar 1913 i Nordbotn i Fillan sogn, død 2. august 2005) var en norsk gårdbruker og politiker (Sp).
Han var Fillans ordfører 1948–1963, deretter storkommunen Hitras ordfører 1964–1967 og 1972–1975.
Gu Beibei
Gu Beibei (født 25. november 1980 i Beijing) er en kinesisk synkronsvømmer som deltok i de olympiske leker 2004 i Athen og 2008 i Beijing.
Beibei vant en olympisk bronsemedalje i synkronsvømming under Sommer-OL 2008 i Beijing. Hun var med på det kinesiske laget som kom på tredjeplass i lagkonkurransen bak Russland og Spania. De andre på laget var Huang Xuechen, Jiang Tingting, Jiang Wenwen, Liu Ou, Luo Xi, Sun Qiuting, Wang Na og Zhang Xiaohuan.
Joseph Joachim
Joseph Joachim (født 28. juni 1831 i Kopčany / Köpcsény) ved Bratislava, i dagens Burgenland, Østerrike, død 15. august 1907 i Berlin) var en ungarsk fiolinist, dirigent, komponist og lærer. Sommeren 1844 ble det holdt fem konserter i London, ledet av Felix Mendelssohn, og det var ved en av disse han «gjenopplivet» Beethovens eneste fiolinkonsert, med tretten år gamle Joseph Joachim som solist.
Margrethe Renstrøm
Margrethe Renstrøm (født 21. mars 1985) er en norsk friidrettsutøver som hopper lengde for idrettsklubben Tjalve. Per 2022 er hun innehaver av norgesrekorden i lengde med 6,68 meter.
Joseph Joachim
Joachim var en av sin tids mest anerkjente fiolinister. I det svenske ukebladet Söndags-Nisse ble han omtalt i 1875 som "Fiolinisternas konung."
Musikk
Joachims komposisjoner er lite kjent, men han skrev en rekke verk for fiolin, blant annet tre konserter, ouverturer til Shakespeares Hamlet og Henry IV. Han skrev også kadenser for mange andre komponisters konserter, blant annet av Beethoven og Brahms. Fiolinkonsert nr 2 i d-moll, op 11 («Ungarske konsert») regnes for å være hans beste komposisjon. Musikken hans har en overveiende dyster karakter med et personlig særpreg.
Margrethe Renstrøm
Idrettskarriere
Hun satte Norske rekord i lengde med 6,68 meter under i EM i Barcelona den 27. juli 2010. Hun slo da sin egen rekord på 6,64 fra Norgesmesterskapet i 2009, hvor hun slettet den 41 år gamle norske rekorden til Berit Berthelsen på 6,56 meter satt på Bislett 10. september 1968.
Hun har hatt sin mor Reidun Renstrøm som trener mens hun hoppet for Søgne Idrettslag frem til 2005 og overgangen til Tjalve. Hun fikk da trener støtte fra Leif Olav Alnes til hurtighetstreningen. I 2013 valgte Renstrøm å satse fulltid på idretten og inngikk en treneravtale med tidligere høydehopper Håkon Särnblom.
I forkant av EM i friidrett 2010 i Barcelona vurderte Renstrøm å bytte satsben etter en periode med ryggproblemer og jumper’s knee. Hun tok bronse i EM i friidrett 2012 i Helsingfors med resultatet 6,67, det var 14 cm bak vinneren Éloyse Lesueur. I OL i London skadet hun seg under oppvarmingen for forsøksksheatet og måtte bryte konkurransen. Det ble senere påvist en avrivning av senespeilet under høyre foten.
Privatliv
Renstrøm bor i Oslo og er utdannet fysioterapeut fra Høgskolen i Oslo.
NM-medaljer
Renstrøm har sju NM-titler i lengdehopp utendørs, og to i tresteg, samt en tittel hver i lengde og tresteg innendørs.
NHO Geneo
Formål
Landsforeningen skal samle bedrifter, ideelle aktører og utviklingsselskaper som på ulike måter jobber innenfor helse- og velferdssystemet i Norge, samarbeider med det offentlige, samt skaper innovasjon og bedre tjenester.
William Dod
William Dod (født 18. juli 1867 i Bebington, Cheshire, død 8. oktober 1954 i London) var en britisk sportsutøver som konkurrerte i bueskyting.
Dod ble olympisk mester i bueskyting 1908 i London da han på sin 41-årsdag vant double York turneringen. Han var storebror til Lottie Dod som var en fremgangsrik utøver i flere sportsgrener.
Tage Morken Augustson
Tage Morken Augustson er en norsk langdistanseløper som blant annet har vunnet Bergen City Marathon ved to anledninger; i 2021 og 2022.
Liste over kulturminner i Nordkapp
Liste over kulturminner i Nordkapp er en oversikt over fredede og/eller bevaringsverdige bygninger og elementer i Nordkapp. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Buffalo R2
Buffalo R2 var en prøvesprengning av en atombombe under en britisk operasjon. Detonasjonen ble utført i Maralinga i Australia 4. oktober 1956. Bomben var på 1,5 kilotonn (6,3 terajoule).
Austevoll ungdomsskule
Austevoll ungdomsskule er en offentlig grunnskole i Austevoll kommune i Vestland. Skolen er den eneste ungdomsskolen i Austevoll.
Skolen tar imot elever fra 8. til 10. trinn. Skoleåret 2020 - 2021 har skolen rundt 180 elever, fordelt på 3 klasser per trinn. Det jobber 37 tilsette ved skolen. Deler av skolen var ny i desember 2019. Resten av skolebygningen er rehabilitert.
Atferd
Atferd eller adferd viser til en organismes handlinger. Atferd er også nervesystemets respons på et stimulus og utføres av muskel- eller hormonsystemet. Et menneske eller et dyrs atferd er summen av dets responser på ytre og indre stimuli. Å studere menneskers atferd er i utgangspunktet et psykologisk foretakende. Dyrs atferd studeres av etologer.
Charles Cavendish
Charles Cavendish (født 17. mars 1704, død 28. april 1783) var en britisk adelsmann, politiker og vitenskapsmann.
Cavendish var den yngste sønn av William Cavendish, 2. hertug av Devonshire og hans kone Rachel Russell. Han giftet seg den 9. januar 1727 med lady Ann Grey (død 20. september 1733), datter av Henry Grey, 1. hertug av Kent. De hadde to barn sammen: Henry Cavendish (10. oktober 1731 – 24. februar 1810) og Frederick Cavendish (24. juni 1733 – 23. februar 1833). Cavendish ble valgt inn i House of Commons som representant for distriktet Heytesbury i 1725 og han holdt dette setet frem til 1741. Han var medlem av det britiske Royal Society og han ble tildelt Copleymedaljen for sitt arbeid i utviklingen av termometre som registrerte maksimums- og minimumstemperaturer.
Bothrorrhina rolandi
Bothrorrhina rolandi er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor, kraftig, blank, mørk gullbasse.
Utbredelse
Arten er utbredt på Madagaskar.
Yassine Sami
Yassine Sami (født 1. mai 1985) er en tunisisk håndballspiller, som representerte det tunisiske landslaget under Håndball-VM 2011 i Sverige. Han har senere representert det qatarske landslaget.
Måken
Måken (russisk: Чайка, Tsjaika) er et skuespill den russiske dramatikeren og novelleforfatteren Anton Tsjekhov skrev i 1895.
Som så ofte ved Tsjekovs helaftenstykker, har ikke stykket noen enkel hovedrolleinnehaver, men viser de emosjonelle og kunstneriske konfliktene mellom de fire hovedkarakterene: den kreative og skarpe Nina, den dalende stjerne Irina Arkadina, hennes sønn, den symbolistiske dramatikeren Konstantin Treplev, og den berømte forfatteren Trigorin.
Plattformspill
Plattformspill er en videospillsjanger karakterisert ved å hoppe til og fra plattformer og over hindringer. Det må være mulig å kontrollere disse hoppene og å falle fra plattformer og feilberegne hopp. Det mest felles elementet til disse spillene er en hoppeknapp, men det er unntak; andre hoppemekanismer inkluderer å svinge fra utstrekkelige armer, som i Ristar og Bionic Commando, eller å sprette fra springbrett eller trampoliner, som i Alpha Waves. Spill som får hopping til å bli fullstendig automatisert, som The Legend of Zelda: Ocarina of Time, faller inn i egne kategorier; action-eventyrspill. Et kjent plattformspill er NES-spillet Super Mario Bros.
Armutlu
Armutlu er en by med 8 848 innbyggere (2017) i den tyrkiske provinsen Yalova. Den ligger nord og øst for Marmarahavet og sørvest for Çınarcık.
Allround-NM på skøyter 2013
Allround-NM på skøyter 2013 ble avholdt 15. og 16. desember 2012 i Sørmarka Arena i Stavanger, Rogaland. Teknisk arrangør var Rogaland Skøytekrets.
Norgesmestere ble Ida Njåtun (Asker Skøyteklubb) og Håvard Bøkko (Hol Idrettslag).
Amiga 1200
Amiga 1200 eller A1200 var en datamaskin laget av Commodore som var i salg mellom 1992 og 1996. Maskinen var hovedsakelig beregnet for hjemmemarkedet. Den ble lansert den 21. oktober 1992 til pris på £399 i Storbritannia og $599 i USA.
Historie
Innledningsvis var det kun 30 000 maskiner som var tilgjengelig ved den britiske lanseringen. I løpet av det første året ble det rapportert at systemet solgte bra, men Commodore fikk problemer med kontantstrømmen og søkte til sist om konkurs. Salgstall for verden over er ikke kjent, men det er kjent at 95 000 systemer ble solgt i Tyskland før Commodores konkurs.
Morten Strand (politiker)
Morten Gunnar Strand (født 23. september 1947) er en norsk lokalpolitiker (H), tidligere ordfører i Asker, administrerende direktør i bedriften Basberg Papir AS.
Flussyre
Flussyre er ei svak syre med kjemisk formel HF. Det er hydrogenfluorid oppløst i vann. Flussyre danner hydrogenbindinger. Siden syra reagerer med glass må den oppbevares i plastemballasje.
Syra er etsende selv i små konsentrasjoner. Fluorionet kan trenge inn i huden og binde seg til kalsium. Får en flussyre på huden kan det gjøre skade flere timer etter kontakten.
Produksjon
Mineralet flusspat (kalsiumfluorid CaF2) og svovelsyre brukes til å produsere flussyre.
CaF2 + H2SO4 → 2HF + CaSO4
Bruk
Flussyre løser oksider godt. Derfor kan HF brukes til å rense metaller som uran og aluminium og halvmetaller som silisium. Syra brukes også til å etse glass og som råstoff i produksjon av fluorforbindelser.
Marokko under Sommer-OL 1992
Marokko under Sommer-OL 1992. 49 sportsutøvere, 47 menn og to kvinner fra Marokko deltok i sju sporter under Sommer-OL 1992 i Barcelona. Det var åttende gangen Marokko deltok i et OL. De kom på 31.-plass med en gull-, en sølv- og en bronsemedalje.
Farlig avfall
Farlig avfall, som tidligere ble kalt spesialavfall, betegner avfall som ikke kan behandles sammen med ordinært avfall, fordi det har egenskaper som blant annet kan medføre alvorlig forurensning eller skader på mennesker eller dyr. Dette skyldes at avfallet har én eller flere farlige egenskaper.
Typer farlig avfall
Blant de viktigste farlige egenskapene finner vi:
Eksempler på farlig avfall:
Regler for håndtering av farlig avfall
Regler for håndtering av farlig avfall finnes i avfallsforskriftens kapittel 11. Alle virksomheter som produserer farlig avfall er forpliktet til å levere dette minst én gang i året til et firma som har tillatelse til å samle inn, motta eller behandle farlig avfall.
Det er forbudt å kvitte seg med farlig avfall på andre måter enn å levere til lovlige aktører, f.eks ved å kaste det i naturen, blande med restavfall eller helle det ut i avløpet. Det er også ulovlig for virksomheter å levere farlig avfall til ubetjente miljøstasjoner. Disse er bare beregnet på private husholdninger.
Når avfallet leveres, skal det følge med et deklarasjonsskjema for farlig avfall. Skjemaet er godkjent av Miljødirektoratet, og bruken er lovpålagt. På dette skjemaet skal det gis opplysninger om:
Når avfallet er levert får produsenten igjen en signert kopi. Denne kopien er avfallsprodusentens bevis for at han har levert avfallet til lovlig behandling.
Husholdninger har verken leverings- eller deklarasjonsplikt. For å sørge for at husholdningenes farlige avfall blir samlet inn, finnes det forskjellige ordninger i de forskjellige kommunene. De vanligste er:
Alle firmaer som samler inn, tar i mot, sluttbehandler eller på andre måter har befatning med farlig avfall må ha tillatelse fra forurensningsmyndighetene.
Håndtering av organisk farlig avfall
Eksempler på organisk farlig avfall er impregnert trevirke, løsemidler, spillolje, drivstoff og fyringsolje. De fleste typer organisk farlig avfall har høy brennverdi og energien som oppstår ved forbrenning av slikt avfall kan brukes til å erstatte energien fra brenning av fossilt brensel.
Det største norske anlegget for forbrenning av organisk farlig avfall er Norcems sementfabrikk i Brevik. Produksjon av sement krever store energimengder, fordi råmaterialene skal varmes opp til ca. 1500 ºC. Det er Norcems datterselskap Renor som mottar organisk farlig avfall og behandler dette slik at det kan brukes som brensel i sementovnen. Brensel basert på organisk farlig avfall erstatter bruk av kull. Den høye varmen sørger for at farlige stoffer blir destruert.
Lycostomus
Lycostomus er en slekt av biller i familien rødvinger. De fleste er mer eller mindre røde på farge, dette er et signal om at de er usmakelige og giftige, såkalt aposematisme. En lang rekke insekter, både giftige og harmløse, etterligner rødvingene.
Utseende
Denne slekten kjennes på at dekkvingene er kraftig utvidete, nærmest sirkelrunde. Disse middelsstore billene er gjerne rødlige på farge, dekkvingene ofte svarte i spisen. Hodet er trukket ut til en smale snute. Antennene er svarte og mer eller mindre sagtakkede.
Levevis
De voksne billene er dagaktive og treffes gjerne på blomster, der de spiser nektar og pollen. Andre arter tar trolig ikke næring til seg som voksne. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.
Farlig avfall
Håndtering av uorganisk farlig avfall
De største mengdene av uorganisk farlig avfall håndteres hos Norsk Avfallshåndtering (NOAH) på Langøya utenfor Holmestrand. På denne øya har det tidligere blitt utvunnet kalkstein til bruk i sementindustrien. Gruvedriften har etterlatt seg to store dagbrudd som avfallet deponeres i. Ryggraden i driften er svovelsyre fra Fredrikstad-bedriften Kronos Titan. Årlig genererer denne bedriften 200 000 tonn svovelsyre, som behandles på Langøya. Syra nøytraliseres flygeaske. I denne prosessen produseres mineralet gips (CaSO4) som er både mekanisk og kjemisk stabilt. Mineralet er dessuten svært lite gjennomtrengelig for vann, slik at faren for utlekking forurensning er liten. Det er derfor mulig å blande inn annet uorganisk farlig avfall i gipsen.
Amstel Gold Race 1977
Amstel Gold Race 1977 var den 12. utgaven av det årlige landeveisrittet "Amstel Gold Race", avholdt søndag 9. april 1977 i den nederlandske provinsen Limburg. Rittet var 230 kilometer langt, med start i Heerlen og målgang i Meerssen. Det var totalt 145 ryttere som deltok, og 54 som fullførte rittet.
Farlig avfall
Håndtering av uorganisk farlig avfall
Overskuddsvann og nedbør passerer gjennom et renseanlegg før det slippes ut i Oslofjorden.
I tillegg til nøytralisering av syre drives det andre former for avfallsbehandling på Langøya, blant annet disse:
Firmaet Miljøteknikk Terrateam i Mo håndterer også farlig avfall på en liknende måte, gjennom å støpe avfallet inn i betong. Betongen legges i nedlagte gruveganger opptil 400 m under havnivået.
De Tomaso
De Tomaso Modena SpA var en italiensk bilprodusent, kanskje mest kjent for sportsbilen Pantera. Selskapet ble stiftet av argentineren Alejandro de Tomaso i 1959, og ble nedlagt i 2004. Opprinnelig bygget selskapet prototyper og løpsbiler, blant andre en Formel 1-bil for Frank Williams-teamet i 1970.
Lycostomus
Utbredelse
Slekten er utbredt over dter meste av Jorda.
Simon Liu Zongyu
Simon Liu Zongyu (født 3. desember 1916 i fylket Dazu i Chongqing, død 30. september 1992) var katolsk biskop av erkebispedømmet Chongqing i Folkerepublikken fra 1981, bispeviet uten pavelig mandat.
I 1965 ble han prokurator ved katedralen i Chongqing.
Under kulturrevolusjonen ble han sendt til omskolering og var arbeider ved en fabrikk. I 1979 ble han løslatt og fikk lov til å vende tilbake til bispedømmet.
Liu Zongyu ble bispeviet uten pavelig mandat 21. desember 1981 av biskop Matthias Duan Yinming av Wanxian, som selv ble utnevnt av pave Pius XII i 1949.
Episkopalgenealogi
Hans episkopalgenealogi er:
De Tomaso
De Tomaso sportsbiler
De Tomasos første gatemodell var Vallelunga, introdusert i 1963. Denne midtmotoriserte sportsbilen var utstyrt med en Ford Cortina-motor som leverte 104 hk, og hadde en toppfart på 215 kilometer i timen. Bilen var utstyrt med chassis i aluminium, noe som senere skulle bli De Tomasos tekniske varemerke. Modellen hadde karosseri av glassfiber.
Den første De Tomaso-modellen som ble produsert i et større antall var Mangusta, som ble introdusert i 1966. Dette var også den første bilen som ble utviklet i et samarbeid med Ford, et selskap som hadde stor innflytelse på De Tomaso i denne perioden. Med Mangusta gikk De Tomaso over fra europeiske til amerikanske Ford-motorer, og denne fikk en 4.7-liters V8-motor og karosseri fra Ghia, en italiensk karosserimaker som også var eid av Alejandro de Tomaso. Mangusta var konkurrent til datidens modeller fra Ferrari og Lamborghini, og kunne kalles en ekte italiensk superbil. Omkring 400 eksemplarer ble bygget før produksjonen ble stoppet i 1971.
Mangusta ble etterfulgt av Pantera i 1971. Dette var modellen som skulle gjøre De Tomaso kjent, og var utstyrt med en 5.7-liters Ford V8-motor og karosseri designet av Tom Tjaarda hos Ghia. Gjennom en avtale med Ford solgte De Tomaso Pantera i USA gjennom Fords Lincoln- og Mercury-forhandlere. Mellom 1971 og 1973 ble 6 128 eksemplarer av Pantera produsert i Modena, og ble dermed merkets mest produserte modell noensinne. Oljekrisen i 1973 sørget for at Ford trakk seg ut av avtalen mot slutten av 1973, og dermed var det slutt på salget av Pantera i USA. Etter dette ble Pantera kun produsert i svært lave antall, under 100 eksemplarer i året, for det meste håndbyggede.
I 1980 ble GT5-modellen introdusert. Denne hadde bedre bremser, et mer påkostet interiør, større dekk og et endret karosseri i glassfiber. Produksjonen av GT5 med brede skjermer, og den liknende, smalskjermede GTS-modellen, fortsatte frem til 1985, da GT5-S erstattet GT5. Til tross for at fabrikken har holdt antall produserte biler hemmelig antas det at mindre enn 252 GT5-utgaver forlot samlebåndet. GT5-S var utstyrt med hele støtfangere i stedet for GT5s delte, samt et mindre luftinntak i fronten. Bokstaven «S» i navnet stod for «stål». Bortsett fra dette var GT5-S identisk som GT5. Det antas at mindre enn 183 eksemplarer av GT5-S ble bygget. Samtidig fortsatte produksjonen av GTS-utgaven frem til sent på 1980-tallet. I 1990 ble den nye Pantera 90 Si-utgaven lansert, med en facelift av Marcello Gandini, et nytt understell og ny motor. Kun 38 eksemplarer ble solgt før Pantera gikk ut av produksjon i 1993 for å gjøre plass til den radikale De Tomaso Guarà.
Guarà er De Tomasos siste produksjonsbil, som var i produksjon fra 1993 til 2004, da selskapet ble nedlagt. Den var tilgjengelig i coupé- og cabrioletutgaver og er basert på en løpsbil fra Maserati. Modellen er utstyrt med deler fra Ford og BMW, karosseri i karbonfiber og er, i likhet med alle De Tomaso-modeller med unntak av Pantera, produsert i et svært lite antall.
Phil Keoghan
Philip John «Phil» Keoghan (født 31. mai 1967 i Christchurch på New Zealand) er en newzealandsk programleder. Han er mest kjent som programleder for The Amazing Race.
Karriere
Allerede som 19-åring var Keoghan vert for Spot On på newzealandsk TV. Etterhvert flyttet han til USA. I tillegg til The Amazing Race har han produsert sitt eget TV-program, No Opportunity Wasted (NOW), og skrevet en bok med samme tittel.
I 2009 syklet han fra Los Angeles til New York for å samle inn penger til forskning på Multippel sklerose. Det ble laget en dokumentarfilm om dette som hadde premiere 3. februar 2011.
Familie
Han er gift med en australsk TV-produsent han møtte da de jobbet med programmet That's Fairly Interesting. Sammen har de en datter. De bor i Los Angeles. I tillegg har det et hjem på Coromandelhalvøya på New Zealand.
Kunståret 1881
Kunståret 1881 er en oversikt over hendelser, fødte og avdøde kunstnerpersonligheter i 1881.
De Tomaso
De Tomaso luksusbiler
Deauville, som ble lansert i 1971, var De Tomasos forsøk på en konkurrent til datidens sedanmodeller fra Jaguar og Mercedes-Benz. Bilen hadde den samme motoren som Pantera, men her frontmontert, og et karosseri designet av Ghia med fire dører som minnet svært om Jaguar XJ6. Til tross for at modellen offisielt var i produksjon fra 1971 til 1985 ble kun omkring 300 eksemplarer bygget, inkludert ett eneste stasjonsvogneksemplar bygget for Alejandro de Tomasos kone, Isabelle Haskell.
I 1972 ble en coupémodell basert på Deauville lansert, Longchamp. Mekanisk sett er Longchamp identisk med Deauville, den har et noe kortere Deauville-chassis og den samme V8-motoren fra Ford.
I 1976 tok Alejandro de Tomaso, med hjelp fra italienske myndigheter, over styringen i Maserati etter at eieren Citroën (igjen nylig overtatt av Peugeot) uttalte at de ikke lenger ville støtte selskapet, som gikk med store tap. Den første «nye» Maserati i De Tomasos eierskap var Kyalami, egentlig en oppdatert Longchamp med Ford-motoren erstattet av en Maserati-bygget 4.2-liters V8. De to bilene, som utvendig var svært like bortsett fra grill og lykter, var i produksjon frem til 1983, da Maserati Kyalami ble erstattet av den helt nye Maserati Biturbo, som var introdusert to år tidligere. Longchamp forble i produksjon frem til 1989. Kun 395 Longchamp Coupé og 14 cabrioletutgaver ble bygget.
Ny oppstart
De Tomaso gikk konkurs i 2004. Flere ganger gikk det rykter om at selskapet skulle starte opp på nytt, uten at dette skjedde.
Fullstendige resultater fra Formel 1-verdensmesterskapet
(Forklaring)
Gunnar Sama
Gunnar Sama (født 27. april 1949 på Bryne) er en norsk pianist.
Han fikk sin utdannelse ved Stavanger Musikkonservatorium (med Edvin Eikenes), Barratt Due musikkinstitutt ( med Liv Glaser), Norges musikkhøgskole ( med professor Robert Riefling), The Royal Northern College of Music, Manchester, (med professor Ryszard Bakst) og med professor Jiri Hlinka.
Sama holdt sin debutkonsert i Universitetets Aula i Oslo i 1975. Han har vunnet annenpris i den internasjonale pianistkonkurransen Premio Jaén i Spania. I tillegg til det tradisjonelle repertoaret har Sama beskjeftiget seg mye med sjeldnere spilte komponister som Alkan, Ferruccio Busoni, Nikolaj Medtner og Shedrin.
Diskografi
Han har utgitt CD-en Piano works by Medtner på plateselskapet Lindberg Lyd. CD-en har tre førstegangsinnspillinger. Sama har uroppført flere verker av norske samtidskomponister.
Abū Bakr Muḥammad ibn Zakariyā ar-Rāzī
Abū Bakr Muḥammad ibn Zakariyā ar-Rāzī (arabisk: ; farsi: ; Mohammad-e Zakariā-ye Rāzi; født 26. august 865 i Rayy nær det som nå er Teheran i Iran, død 925 samme sted), latinisert som Rhazes eller Rasis, var en persisk polyhistor. Som lege, alkymist, kjemiker, filosof og lærd var han en viktig person i den islamske gullalder.
Ar-Rāzī bidrag innenfor medisin, alkymi, musikk og filosofi var fundamentale og varige, og er nedtegnet i over 200 bøker om de forskjellige vitenskapelige feltene. Han var godt kjent med persisk, gresk og indisk medisin og hans mange bidrag ble til gjennom observasjon og oppdagelser.
Bakgrunn
Før han ble lege, beskjeftiget han seg med musikkteori. Han forestod et sykehus i Rayy og overtok senere et tilsvarende embede i Bagdad.
Oddliveien
Oddliveien (1–31, 2-24) er ei gate på Vesterntangen i Hønefoss. Gata løper sørover fra Vesternbakken, og deler seg i flere småveier. Den ligger cirka 101 meter over havet ved avkjøringen fra Vesterntangen. Gartnerveien er en stikkvei til Oddliveien.
Abū Bakr Muḥammad ibn Zakariyā ar-Rāzī
Medisinsk virke
Han skal ha gjort en rekke oppdagelser innenfor medisinsk vitenskap og behandling og kjemi; han skal ha vært den første som skilte kopper fra meslinger og den første som oppdaget en rekke kjemiske stoffer, inkludert parafin. Edward Granville Browne beskrev ham som den "sannsynligvis største og mest originale av legene og en av de mest produktive forfatterne."
Selv om han var utdannet i musikk, matematikk, filosofi og metafysikk valgte han medisin som sitt fagfelt. Her var han en foregangsmann for eksperimental medisin. Han har blitt beskrevet som pediatriens far, og dessuten var han en pioner innenfor oftalmologi. Han var også den første som brukte humoralpatologi for å skille mellom smittsomme sykdommer. Han ble den øverste legen i sykehusene i Rayy og Bagdad.
Han reise mye, men mest i Persia. Som en lærer i medisin tiltrakk han seg studenter som fra før av hadde ulike yrker, og de ble sagt at han behandlet sine pasienter med medfølelse og hengivenhet, uavhengig av om de var fattige eller rike.
Zündapp
Zündapp var en tysk produsent av motorsykler mellom 1917 og 1984. Selskapet ble stiftet i Nürnberg, Tyskland av Fritz Neumeyer, sammen med selskapet Friedrich Krupp AG og verktøyprodusenten Thiel, som produsent av detonatorer. I 1919, da 1. verdenskrig var over, sank etterspørselen etter våpendeler drastisk, Neumeyer ble eneeier i selskapet, og to år senere skiftet han fokus til motorsykkelproduksjon.
Den første Zündapp-modell var Z22, som ble lansert i 1921 under slagordet «Motorrad für Jedermann», tysk for «motorsykkelen for alle». Z22 var enkel og pålitelig, og ble produsert i et stort antall. Zündapps første tunge motorsykkel kom i 1933 med K-serien, som blant annet var utstyrt med et lukket motorrom, som var svært uvanlig på den tiden. «K»en i modellnavnet stod for «Kardanantrieb», som antydet at modellene var utstyrt med «lukket» drivaksel. Serien inkluderte modeller fra 200 til 800 ccm, og var en stor suksess. K-serien bidro til å øke Zündapps markedsandel på hjemmemarkedet Tyskland fra 5% i 1931 til 18% i 1937. Fra 1940 av produserte Zündapp mer enn 18 000 eksemplarer av KS750, en motorsykkel med sidevogn, for den tyske Wehrmacht.
Etter andre verdenskrig skiftet selskapet gradvis fokus over på mindre maskiner, for eksempel scooteren «Bella», og den siste tunge motorsykkelen (som tilfeldigvis også ble en av de mest kjente modellene) ble lansert i 1951 med navnet KS601, utstyrt med en 597 ccm tosylindret motor.
Fra 1957 til 1958 produserte selskapet også mikrobilen Zündapp Janus.
I Norge ble det brukt Zundapp motorer i flere mopeder som for eksempel Raufossmopeden.
Skiskyting under Vinter-OL 2022 – Sprint kvinner
Sprint for kvinner i skiskyting under Vinter-OL 2022 fant sted den 11. februar 2022 på Kuyangshu langrenn- og skiskytterarena i Zhangjiakou utenfor Beijing.
Resultater
Øvelsen startet kl. 17:00.
Drogheda
Drogheda (irsk: Droichead Átha) er en industri- og havneby i grevskapet Louth i Leinster på østkysten av Irland, 56 km nord for Dublin. Byen har 35 090 innbyggere (2006) og er den sjette største i landet, så vidt større enn Dundalk, som er administrasjonssete i Louth. Byen er det siste bropunktet på elven Boyne som renner gjennom byen og fram til 1898 var byen delt mellom grevskapene Meath og Louth ettersom grensa mellom dem gikk langs elva. UNESCOs verdensarvliste Newgrange ligger 8 km vest for byen. I henhold til folketellingen av 2016 har byen en befolkning på 40 956 innbyggere.
De eldste tider
Byen ligger i et område som inneholder en rekke arkeologiske monumenter fra den neolittiske perioden og framover, hvorav de store ganggravene til Newgrange, Knowth og Dowth sannsynligvis er de mest kjente. Tettheten av arkeologiske steder fra de forhistoriske og tidlige kristne periodene som ble avdekket i løpet av pågående utvikling, (blant annet under bygging av den nordlige motorveien eller «Drogheda-omkjøringsveien»), har vist at innlandet til Drogheda har vært et bosatt landskap i årtusener.
Byens begynnelse
Til tross for lokal tradisjon som knyttet festningen Millmount, et stort befestet kompleks som står på en høyde med oversikt over byen, til barden og druiden Amergin Glúingel, har forskeren John Bradley i en studie fra 1978 om historien og arkeologien til byen at «verken dokumentaren eller arkeologiske bevis indikerer at det var noen bosetting i byen før normannernes ankomst.» Resultatene av en rekke utgravninger, mange av dem storstilte, som ble utført innenfor området til middelalderbyen synes å bekrefte denne påstanden.
En av de eldste bygningsstrukturene i byen er en normannisk festning av typen motte-and-bailey, nå kjent som Millmount, som har utsikt over byen fra en bakkeskråning på sørbredden av Boyne og som sannsynligvis ble reist av den normanniske lord av Meath, Hugh de Lacy, en gang før 1186. Muren på østsiden av Rosemary Lane, en bakgate som går fra veien St. Laurence Street mot augustinerkirken, er den eldste steinstrukturen i Drogheda. Det ble fullført i 1234 som vestveggen til det første festningen som voktet tilgangen til det nordlige kryssingspunktet til Boyne. En senere festning, rundt 1600, kalt Laundy's Castle sto i krysset mellom West Street og Peter's Street. På Meathside var Castle of Drogheda eller The Castle of Comfort et tårnhus på sørsiden av Bull Ring. Det fungerte som et fengsel, et møtested for det irske parlamentet i 1494, og senere som en tholsel, tollbod. Det tidligste kjente charteret for byen er det som ble gitt til Drogheda-in-Meath av Walter de Lacy i 1194. På 1600-tallet ble navnet på byen også stavet «Tredagh» i tråd med den vanlige uttalen, som dokumentert av Gerard Boate i hans verk Irelands' Natural History. En gang rundt 1655 ble det stavet «Droghedagh» på et kart av William Farriland.
Drogheda var en viktig by med murer i det engelske kjerneområdet The Pale i middelalderen. Byen var ofte vertskap for møter i det irske parlamentet på den tiden. Ifølge Rosamond J. Mitchells verk John Tiptoft, Earl of Worcester (1938), var det en ekstern virkning fra Rosekrigene at jarlen av Desmond og hans to yngste sønner (fortsatt barn) ble henrettet der på Valentinsdagen (14. februar) 1468 på ordre fra John Tiptoft, 1. jarl av Worcester, visekonge (Lord Deputy), også husket som «den engelske slakter». Det kom senere fram (som hos Robert Fabyan (død 1512), at Elizabeth Woodville, dronningekonsorten, var involvert i ordrene som ble gitt. Parlamentet ble flyttet til Drogheda i 1494 og vedtok Poynings lov eller Vedtekten i Drogheda, den viktigste lovgivningen i irsk historie, et år senere. Loven slo fast at det irske parlamentet ikke kunne møtes før dets foreslåtte lovgivning var blitt godkjent både av Irlands engelske visekonge og av den engelske monarken.
Senere hendelser
Under det irske opprøret i 1641, et forsøk på statskupp fra den irske adelen, ble det utført et angrep under den andre beleiringen av Drogheda på byen fra sør, de høye murene ble brutt, og byen ble tatt av Oliver Cromwell 11. september 1649, som en del av Cromwells erobringen av Irland, og det ble åstedet for en massakre på de rojalistiske forsvarerne. Med hans egne ord etter beleiringen av Drogheda: «Da de underkastet seg, ble offiserene deres slått i hodet, og hver tiende mann av soldatene drepte og resten ble sendt til Barbados». Det store antallet krigsfanger, andre irlendere, ble med tvang sendt til Barbados og solgt som slaver.
Jarledømmet Drogheda ble opprettet i den irske adelskalenderen i 1661.
Slaget ved Boyne i 1690 skjedde omtrent kun 6 km vest for byen, ved bredden av elven Boyne, ved Oldbridge.
I 1790 ble Droghedas havnekommissærer opprettet. De forble på plass til 1997 da Drogheda Port Company, et kommersielt foretak, erstattet dem.
Ancient Aliens
Ancient Aliens er en amerikansk TV-serie som hadde premiere 20. april 2010 på History. Programmet er produsert av Prometheus Entertainment, og presenterer teorier om romvesner som kom til Jorda for tusner av år siden og foreslår at historiske tekster, arkeologi og legender har bevis for forhistorisk romvesen kontakt.
Drogheda
Senere hendelser
I 1825 ble dampskipselskapet Drogheda Steam Packet Company dannet i byen, og leverte frakttjenester til Liverpool fra 1825 til 1902, hvor det ble overtatt av jernbaneselskapet Lancashire and Yorkshire Railway.
I 1837 utgjorde befolkningen i Drogheda og området rundt på 17 365 mennesker, hvorav 15 138 bodde i selve byen.
Ancient Aliens
Seriens de facto pilot var en TV spesial av samme navn som ble sendt 8. mars 2009. Sesongen begynte 28. oktober 2010. Den andre sesongen begynte 28. oktober 2010, og den tredje 28. juli 2011.
Drogheda
Byens våpenskjold
Droghedas våpenskjold viser St. Laurence Gate, porten i byens forsvarsmur som ble bygget på 1200-tallet, sammen med med tre løver, og et skip som dukker opp fra hver side av porttårnet. Byens motto Deus praesidium, mercatura decus oversettes som «Gud vår styrke, handelsvarer vår ære».
Stjernen og halvmåneemblemet i våpenskjoldet er nevnt som en del av borgermesterens segl av historikeren John D'Alton (1844). I 2010 uttalte den irske presidenten Mary McAleese under en tale holdt under et offisielt besøk i Tyrkia at stjernen og halvmånen var blitt lagt til i kjølvannet av den store hungersnøden som takknemlighet for matforsyninger donert av den osmanske sultanen, som hadde ankommet til Drogheda med skip. Irsk presse påpekte raskt at denne historien var en myte, med en lokalhistoriker som kalte den «intet mindre enn rent tull». Senere bevis, blant annet et brev som ble vist på kontoret til Europakommisjonen, bekrefter imidlertid at Tyrkia kom irene til unnsetning under hungersnøden.
1900-tallet
I 1921 ble det bevarte avkuttede hodet til Oliver Plunkett, erkebiskop av Armagh som ble henrettet i London i 1681, utstilt i den katolske kirken St. Peters, hvor det fortsatt står i dag. Kirken ligger på West Street, som er hovedgaten i byen. Han ble erklært som helgen i 1975 og således ble den frøste nye irske helgen på bortimot 700 år.
2000-tallet
To tiår inn i på 2000-tallet har noe av den historiske kjernen av byen Drogheda lidd av urban tilbakegang. Noen av bygningene har stått forlatt i noen år og står i fare for å kollapse. Det var en trafikkplan fra 2006 for utvikling av fotgjengere i West Street. Det ble forkastet ved en avstemning fra de valgte rådmennene. De hadde kommet under press fra handelsmenn i området bekymret for en potensiell ytterligere nedgang i tilgjengeligheten av kunder. Men saken har kommet opp til debatt igjen.
På spørsmål peker innbyggerne i Drogheda på at en kombinasjon av dyre parkeringsplasser og høye kommersielle priser hadde en trykk og trekk-effekt på byens sentrum. Butikker ble tvunget til å stenge og samtidig brakte shoppere virksomheten sin til detaljhandelsparker som Boyne Shopping Centre på Bolton Street. En betydelig gjennomgående tilnærming til fornyelse av lokaliteten ble foreslått i Westgate Vision: A Townscape Recovery Guide. Westgate-området i Drogheda skal være gjenstand for en 10-årig regenerering av Louth County Council.
Industri og økonomi
Drogheda har flere internasjonale selskaper basert i byen. Blant lokale arbeidsgivere er Coca-Cola International Services, holdingselskapet State Street International Services, Natures Best, Yapstone Inc, Drogheda Port Company, det globale ernæringselskapet Glanbia og Flogas.
Rudshaugen (Hole)
Rudshaugen (9-27, 14-42, spredte husnummer) er en vei på Røyse i Hole kommune i Viken.
Rudvhaugen er en sidevei til Gomnesveien, på østsiden av denne, rett øst for Tyrifjord videregående skole. Den deler seg i en nordgående og en sørgående veiarm. Veien ligger cirka 139 meter over havet ved avkjøringen fra Gomnesveien.
Kakrapar kjernekraftverk
I tillegg til selve kjernekraftverket er det også et kraftverk for produksjon av tungtvann i området. Gjennom årene har flere ulykker funnet sted ved anlegget; i 1998 ble den første reaktoren satt ut av drift på grunn av en lekkasje i kjøleanlegget og i 2004 ble anlegget skadet ved vedlikeholdsarbeid.
Nigger (hund)
Nigger var en sort labrador retriever som tilhørte oberstløytnant Guy Gibson, og som var maskot for No. 617 Squadron. Nigger døde 16. mai 1943, dagen før Operasjon Chastise, da han ble påkjørt av en bil.
Filmsensurering
Nigger ble portrettert i filmen The Dam Busters fra 1955. Han ble nevnt ved navn flere ganger i filmen. Uttrykket «nigger» har i ettertid blitt uakseptert i media. I 1999 sendte det britiske TV-selskapet ITV en sensurert versjon av filmen, hvor alle forekomster av navnet var fjernet. ITV la skylden på det regionale kringkastingsselskapet London Weekend Television, som igjen påsto at en yngre ansatt var ansvarlig for de uautoriserte kuttene. Da ITV igjen viste den sensurerte versjonen i juni 2001, fikk kanalen kritikk fra Index of Censorship som kalte det for «unødvendig og tullete», og mente at kuttene gjorde at det oppsto feil i filmens sammenheng..
Myrtelg
Myrtelg (latin: Thelypteris palustris) er en art av bregner innenfor myrtelgslekten i hengevingfamilien. Den er den eneste arten i denne slekten som vokser i Norge, men det er to andre arter i hengevingfamilien.
Bladene er dobbelt parflikede, med litt avstand mellom bladene når man kommer nedover bladstilken. Lengre oppe sitter primærflikene helt tett, generelt har arten litt spredte og uregelmessig stående blader. Den inenrste sekundærfliken er ofte litt større enn de neste. Bladene har ikke skjell eller hår.